
MUNICIPIUL CRAIOVA
CONSILIUL LOCAL AL MUNICIPIULUI CRAIOVA
                                           HOTĂRÂREA NR.85
privind aprobarea<LEGIS_SELSTART> Protocolului de asociere între Municipiul Craiova, prin Consiliul Local al Municipiului Craiova, Ministerul Sănătății,  Instituţia Prefectului – Judeţul Dolj şi Judeţul Dolj, prin Consiliul Judeţean Dolj, în vederea realizării obiectivului de investiții ”Spital Clinic Regional de Urgență Craiova”
         Consiliul Local al Municipiului Craiova, întrunit în şedinţa extraordinară din data de 08.03.2018.

Având în vedere raportul nr.39214/2018 întocmit de Direcţia Urbanism şi Amenajarea Teritoriului prin care se propune aprobarea<LEGIS_SELSTART> Protocolului de asociere între Municipiul Craiova, prin Consiliul Local al Municipiului Craiova, Ministerul Sănătății,  Instituţia Prefectului – Judeţul Dolj şi Judeţul Dolj, prin Consiliul Judeţean Dolj, în vederea realizării obiectivului de investiții ”Spital Clinic Regional de Urgență Craiova”;

          În conformitate cu prevederile art. 17 din Legea nr. 340/2004 privind prefectul şi instituţia prefectului, art.35 alin. (1) din Legea nr. 273/2006 privind finanţele publice locale, cu modificarile si completarile ulterioare, art. 7 alin (1) lit. e) din Legea privind reforma în domeniul sănătăţii nr. 95/2006, republicată cu modificările şi completările ulterioare,  art. 5 din Hotararea Guvernului nr. 144/2010 privind organizarea şi funcţionarea Ministerului Sănătăţii, cu modificarile şi completările ulterioare, Hotărârii Guvernului nr.1.028/2014 privind aprobarea Strategiei naţionale de sănătate 2014-2020 şi a Planului de acţiuni pe perioada 2014-2020 pentru implementarea Strategiei naţionale, Ordinului Ministerului Dezvoltării Regionale şi Administraţiei Publice şi Fondurilor Europene nr.1021/4 noimebrie 2015 pentru aprobarea “Ghidului Solicitantului. Condiţii generale de accesarea a fondurilor în cadrul Programului Operational Regional 2014-2020, cu modificarile şi completările ulterioare, Programului Operaţional Regional 2014-2020-Axa prioritară 8- Dezvoltarea infrastructurii de sănătate şi sociale, Memorandumului aprobat în şedinţa de Guvern din data de 29.11.2016 pentru “Aprobarea demersurilor propuse în scopul identificării de soluţii de finanţare pentru pregatirea proiectelor privind construcţia a trei spitale regionale Craiova, Iaşi şi Cluj-Napoca;

          În temeiul art.36 alin. 2 lit.e, coroborat cu alin. 7 lit. a, art.45 alin.2 lit.f, art.61 alin.2 şi art.115 alin.1 lit.b din Legea administratiei publice locale nr. 215/2001, republicată, cu modificarile si completarile ulterioare;
                                                HOTĂRĂŞTE:

Art.1.Se aprobă încheierea Protocolului de asociere între Municipiul Craiova, prin Consiliul Local al Municipiului Craiova, Ministerul Sănătății,  Instituţia Prefectului – Judeţul Dolj şi Judeţul Dolj, prin Consiliul Judeţean Dolj, în vederea realizării obiectivului de investiții ”Spital Clinic Regional de Urgență Craiova”, prevăzut în anexa care face parte integrantă din prezenta hotărâre.
  Art.2. Se împuterniceşte Primarul Municipiului Craiova să semneze, în numele și pentru municipiul Craiova, protocolul de asociere prevăzut la art.1 din prezenta hotărâre.
Art.3.Primarul Municipiului Craiova, prin aparatul de specialitate: Serviciul Administraţie Publică Locală, Direcţia Urbanism şi Amenajarea Teritoriului, Ministerul Sănătății, Instituţia Prefectului–Judeţul Dolj şi Consiliul Judeţean Dolj vor aduce la îndeplinire prevederile prezentei hotărâri.

